PRIM'AWLA TAL-QORTI ĊIVILI Mandat t'Inibizzjoni Nru 1009/2021 (AD) EDWIN BORG (KI 591696M) VS BONAVIA PROPERTIES LIMITED (C 14844) U C.G. LIMITED (C 16155) Dan hu digriet finali wara talba għall-ħruġ ta' mandat t'inibizzjoni permezz ta' rikors ta' Edwin les ippreżentat fis-sitta (6) ta' Lulju 2021, u risposta konġunta tas-soċjeta' Bonavia Properties Limited u tas-soċjeta' C.G. Limited ippreżentata fit-tnax (12) ta' Lulju 2021; B'rikors preżentat fis-sitta (6) ta' Lulju 2021, ir-rikorrent Edwin les, sabiex jikkawtela d-drittijiet tiegħu, talab lil din l-Onorabbli Qorti sabiex iżżomm lill- intimati milli jbiegħu, jittrasferixxu, ineħħu jew jiddisponu inter vivos, sew b'titolu oneruż jew gratwitu, inkella jgħabbu b'xi dritt jew piż, reali jew personali, favur terzi, l-intier jew xi parti jew sehem diviż jew indiviż minn, jew iċedu jew jirrinunzjaw għal xi jedd illi għandhom, jew jirreġistraw fir- Reġistru Pubbliku u/jew fir-Reġistru tal-Artijiet kwalsiasi trasferiment jew kostituzzjoni ta' dritt fuq kwalunkwe sehem illi huma akkwistaw mingħand William Joseph Ben Mubarek, u illi għandhom mill-porzjoni diviża mill-art imsejħa taż-Żebbuġ, f'Tas-Silġ fi Triq ta' Delimara, limiti ta' St Peter's, Ħaż-Żabbar ġja limiti taż-Żejtun, tal-kejl ta' disat elef u ħdax-il metru kwadru (9,011mk), jew bil-kejl verjuri li fiha, peress li tinstab imdawra minn kullimkien bil-ħitan, li tmiss mit-Tramuntana ma' ġid tal-Patrijiet Agostinjani tal-Belt Ħal Tarxien, mil- Lvant ma' ġid tal-werrieta tal-Markiż Giuseppe Garrett, u mill-Punent ma' ġid ta' Felice Hajami u oħrajn jew aventi kawża tagħhom jew irjieħ verjuri, u dan għal diversi raġunijiet premessi fir-rikors; Il-Qorti, b'digriet mogħti nhar is-sitta (6) ta' Lulju 2021 stess, wara li rat l- artikolu 875(2) tal-Kap 12, laqgħet it-talba provviżorjament u rriservat li tipprovdi b'mod definittiv fi stadju ulterjuri; Permezz ta' risposta preżentata fit-tnax (12) ta' Lulju 2021, l-intimati opponew għall-ħruġ tal-mandat t'inibizzjoni, u dan għal diversi raġunijiet, fosthom illi m'hemm l-ebda relazzjoni ġuridika bejn il-partijiet, li ma teżistix relazzjoni kontrattwali bejniethom, li ma kkawżaw l-ebda dannu lir- rikorrenti, u li l-kreditu illi fuqu għandu pretensjoni r-rikorrent huwa ben kawtelat bi proprjetajiet oħra; Il-Qorti semgħet it-trattazzjoni tal-partijiet fis-seduta tal-għoxrin (20) ta' Fatti tal-Każ Permezz ta' rikors preżentat fis-sitta (6) ta' Lulju 2021, ir-rikorrent ippremetta illi huwa kreditur ipotekarju li ġie surrogat fid-drittijiet ta' APS Bank plc fil-konfront, inter alia, ta' William Joseph Ben Mubarek, bis-saħħa ta' kuntratt fl-atti tan-Nutar Josette Forbes Nomoko tas-sitta (6) t'Ottubru 2016. B'sentenza mogħtija mill-Prim'Awla tal-Qorti Ċivili fl-erbgħa (4) ta' Marzu Numru 1005/2016/FDP), il-Qorti awtorizzat lir-rikorrent jipproċedi sabiex jeżegwixxi s-sentenza mogħtija mill-istess Qorti fit-tnax (12) t'April 2005, fl- ismijiet APS Bank Limited vs Kar Wana Company Limited et (Ċit Nru Ir-rikorrent akkwista d-drittijiet litiġjużi tal-APS Bank plc, inkluż dawk li joħorġu mill-mandat t'inibizzjoni tal-APS Bank Limited. Riċentement, ir-rikorrent kien ġie avviċinat min-Nutar Joseph Schembri Bell illi nformah illi nhar il-wieħed u għoxrin (21) ta' Diċembru 2020, huwa kien ippubblika kuntratt ta' bejgħ minn William Joseph Ben Mubarek (u oħrajn) a favur tal-kumpaniji intimati mingħajr ma ra riċerki, u talab lir-rikorrent jilħaq L-istess Nutar informa lir-rikorrenti illi kien hemm problemi serji fil-kuntratt li ppubblika, għaliex ir-rikorrent u terzi kredituri kellhom jitħallsu, u kien hemm ukoll żewġ mandati t'inibizzjoni fis-seħħ, inkluż APS Bank plc il kellhom mandati in ġenerali fuq il-proprjeta' immobbli kollha; Ir-rikorrenti sostna illi ai termini tal-art 874(3) tal-Kap 12 tal-Liġijiet ta' Malta, il-kuntratt pubblikat min-Nutar Joseph Schembri Bell huwa null u bla effett, u ladarba, bit-trasferiment tal-proprjeta' imsemmija ġew elużi d-drittijiet tiegħu, hemm lok illi tiġi esperita l-azzjoni pauliana. Difatti, huwa ppremetta illi kien ser jgħaddi biex b'kawża ad hoc jitlob lill-Qorti sabiex il-kuntratt tal- 21 ta' Diċembru 2020 jiġi mħassar ai termini tal-art 874(3) tal-Kap. 12 tal- Liġijiet ta' Malta; Għar-raġunijiet premessi, ir-rikorrent talab lil din il-Qorti sabiex tordna l- ħruġ ta' mandat t'inibizzjoni fil-konfront tas-soċjetajiet intimati, sabiex iżżommhom milli jkomplu l-ħwejjeġ suriferiti; Min-naħa l-oħra, b'risposta preżentata nhar it-tnax (12) ta' Lulju 2021, is- soċjetajiet intimati eċċepew illi huma akkwistaw il-proprjeta' in kwestjoni fil- 21 ta' Diċembru 2020 permezz ta' kuntratt pubblikat fl-atti tan-Nutar Dr Joseph Schembri Bell, u li m'hemm l-ebda relazzjoni ġuridika mar-rikorrent stante illi la kienu akkwistaw mingħandu u lanqas ġew inibiti milli jakkwistaw mingħand il-vendituri tagħhom. In oltre, l-intimati eċċepew illi ma teżisti ebda relazzjoni kontrattwali jew kważi kontrattwali bejniethom, stante illi huma la jafu bir-rikorrent, u lanqas kellu r-rikorrent xi drittijiet fuq l-art L-intimati kkontendew illi huma ma kkawżaw l-ebda dannu lir-rikorrent stante illi l-proprjeta' minnhom akkwistata ma kienet milquta minn ebda mandat t'inibizzjoni maħruġ kontra William Ben Mubarek, u, difatti, l-mandat t'inibizzjoni nru 401/2004 fl-ismijiet APS Bank vs Kar Wana Company Limited et ma kienx jikkolpixxi l-proprjeta' in kwestjoni, iżda żewġ appartamenti f'San L-Għarb. L-intimati sostnew illi l-artikolu 874(4) tal-Kap 12 jirrendi null u mingħajr effett kull bejgħ, trasferiment jew tneħħija ta' ħwejjeġ immobbli li għalihom ikun jirreferi mandat t'inibizzjoni, u, icto oculi, l-unika proprjetajiet milquta mill-mandat kienu dawk f'San L-Għarb; In oltre, l-intimati eċċepew ukoll illi l-kreditu talvolta dovut minn William Ben Mubarek jammonta għal LM38,764.39, illum ekwivalenti għal €90,296, u għalhekk il-kreditu huwa ben kawtelat bil-proprjetajiet f'San L-Għarb; Finalment, l-intimati sostnew illi fi kwalunkwe każ, fil-każ odjern m'hemmx bażi sabiex tiġi eżerċitata l-azzjoni pauliana, statne illi (a) William Joseph Ben Mubarek qatt ma ħa sehem fin-negozjati, konvenju u/jew kuntratt ta' bejgħ personalment; (b) William Joseph Ben Mubarek ma kienx l-unika venditur fil- bejgħ, u miegħu kien hemm sitta u għoxrin (26) venditur ieħor illi ma kellhom l-ebda relazzjoni ġuridika mar-rikorrent; (c) William Joseph Ben Mubarek għandu biss nona (1/9) minn għalqa waħda (minn tnejn) li nbiegħet. Konsiderat dan il-fatt flimkien mal-fatt illi l-mandat t'inibizzjoni suriferit ma kienx jagħmel referenza għall-proprjeta in kwestjoni, l-intimati eċċepew illi William Joseph Ben Mubarek effettivament seta' jbiegħ il-proprjeta', u ma kienx qed jiffroda lir-rikorrent; L-intimati għalhekk talbu lil din il-Qorti tiċħad il-ħruġ tal-mandat t'inibizzjoni odjern ai termini tal-art 836(1)(c), (d) u/jew (f) tal-Kap 12, u rriżervaw illi jintavolaw rikors għar-revoka tal-mandat ai termini tal-Art 836(1) tal-Kap 12 u biex jitħallsu l-penali ai termini tal-art 836(8)(b) u (d); Wara illi rat id-dokumenti esebiti mill-partijiet u l-atti kollha preżentati; u Wara illi semgħet it-trattazzjoni tal-partijiet fis-seduta tal-għoxrin (20) ta' Tagħmel is-segwenti konsiderazzjonijiet: Konsiderazzjonijiet Fl-ewwel lok, issir referenza għall-Artikolu 873(1) tal-Kap 12, illi jistabbilixxi illi, "L-iskop tal-mandat t'inibizzjoni hu dak li jżomm persuna milli tagħmel kwalunkwe ħaġa li tkun li tista' tkun ta' preġudizzju għall-persuna li qed titlob il-mandat", filwaqt illi skont l-Artikolu 873(2), imbagħad, "Il-Qorti m'għandhiex toħroġ tali mandat jekk ma tkunx sodisfatta li dak il-mandat huwa meħtieġ sabiex jitħarsu l-jeddijiet tar-rikorrent, u li dak ir-rikorrent prima facie jidher li għandu dawk id-drittijiet"; Minn dawn il-provvedimenti tal-liġi jirriżulta għalhekk illi tlieta huma l- elementi illi għandhom jiġu sodisfatti sabiex tiġi milqugħa talba għall-ħruġ ta' mandat t'inibizzjoni: a. Il-Qorti għandha teżamina jekk ikunx ġie pruvat illi r-rikorrent għandu xi jedd prima facie; b. Il-Qorti għandha tkun sodisfatta illi l-mandat huwa meħtieġ sabiex jitħarsu l-jeddijiet illi r-rikorrent qed jippretendi illi għandu; c. Il-Qorti għandha tkun sodisfatta illi dak illi r-rikorrent qiegħed jitlob illi l-intimat jiġi inibit milli jagħmel, jaf jikkawża preġudizzju lir- rikorrent fil-każ illi l-mandat ma jiġix akkordat; F'dak li jirrigwarda l-jedd prima facie, ġie ritenut fid-digriet mogħti fl-ismijiet, tal-prima il-Qorti ikkonkludiet illi dan huwa rekwiżit oġġettiv u mhux soġġettiv. Ma hix kwestjoni ta' diskrezzjoni tal-ġudikant. Fi kliem ieħor, il- jedd irid jidher 'prima facie', jiġifieri mal-ewwel daqqa t'għajn. Għalhekk l-eżami tal-Qorti f'dan l-istadju preliminari tal- kontestazzjoni bejn il-partijiet m'għandhiex tkun waħda approfondita, imma limitata għall-apprezzament tal-elementi ġuridiċi u fattwali fuq bażi prima facie. Wieħed irid jagħraf ukoll li l-jedd li jeħtieġ jitħares mhux biżżejjed li jkun sempliċi diffikolta', disaġju jew tħassib. L-istess, iżda f'aktar dettal, ingħad fid-digriet mogħti fl-ismijiet Helen Simler kulma huwa meħtieġ, u fl-istess ħin huwa biżżejjed, għall- ħruġ ta' mandat t'inibizzjoni, [huwa] li jkun hemm fumus boni Huwa loġiku li billi l-mandat ta' inibizzjoni huwa att kawtelatorju li jrid jinħareġ qabel ma jiġi aċċertat min għandu raġun, il-mandat jinħareġ favur dak li "jidher" (fi kliem l-istess liġi) mal-ewwel daqqa t'għajn li għandu raġun. Iġifieri b'mod verosimili jew plawsibbli, fi kliem ieħor b'mod li jitwemmen jew Dan min-naħa l-waħda jeskludi pretenzjonijiet li huma frivoli jew assurdi, jew saħansitra fejn hemm mera possibilta', u min-naħa l-oħra jeskludi l-ħtieġa li l-pretenzjoni jkollha probabbilta' kbira li tintlaqa'. Dan hu konformi maċ- ċirkostanza li proċedura ta' din ix-xorta hija intiża sabiex tkun sommarja, billi mhuwiex mistenni li jitressaq quddiem il-Qorti fi stadju bħal dan, kulma jmissu jitressaq quddiemha, waqt is- 1 Mandat Nru 4/2020, Qorti tal-Maġistrati (Għawdex) Ġurisdizzjoni Superjuri (Sezzjoni Ġenerali), 17 ta' Frar 2020, Maġ Dr Brigitte Montefort 2 Mandat Nru 1742/2016/1, Qorti Ċivili (Prim'Awla), 12 ta' Diċembru 2016, Onor Imħ Lawrence Abela Bugeja smiegħ tal-kawża dwar il-jedd. Dan billi fil-proċess dwar il- mertu, l-iskop hu li jiġi aċċertat x'inhu d-dritt fil-każ konkret, filwaqt li l-iskop tal-proċess għall-ħruġ ta' mandat ta' inibizzjoni għandu biss il-funzjoni strumentali li jikkawtela pretenzjoni ta' dritt, anke jekk din tista' ma tkunx fondata, sakemm ikun hemm pronunzjament ġudizzjarju dwar jekk hix tabilħaqq fondata fid- dritt jew le. Għaldaqstant, hekk kif ġie ritenut fid-digriet fl-ismijiet Mario Briffa Wilson u Unikament għall-fini tal-akkoljiment o meno tat-talba, mhux kompitu ta' din il-Qorti li tqis il-pretensjonijiet tal-partijiet fil- Ħadd mill-partijiet ma jista jew m'għandu jippretendi li mad-"daqqa t'għajn" għandha tkun proprju din il-Qorti li tiddeċiedi hi l-mertu tal-kwistjoni bejn il-partijiet bil-proċedura speċjali u partikolari tal-Mandat ta' Inibizzjoni. jingħad sabiex il-kontendenti jifhmu li l-mansjoni ta' din il-Qorti mhuwiex li tiddeċiedi finalment dwar il-pretensjonijiet tagħhom fil-mertu, iżda huwa limitat u ċirkoskritt biex tara jekk huwiex sodisfatt dak li trid il-liġi sabiex ikun operattiv il-mandat. Stabbilit il-jedd prima facie, il-Qorti għandha ddur sabiex tindaga jekk l-att illi jkun qed isir mill-intimat hux ta' preġudizzju għall-jedd prima facie tar- rikorrenti, b'dana illi d-deċiżjoni dwar jekk għandux jiġi akkordat il-mandat t'inibizzjoni jew le għandha tiġi bbażata fuq il-grad ta' preġudizzju illi jkun ser jiġi arrekat lill-jeddijiet tar-rikorrenti, u cioe l-hekk imsejjaħ periculum Ġie ritenut fid-digriet mogħti fl-ismijiet Helen Critien et vs Inġinier Joseph Vella Scicluna suċitat: 3 Mandat Nru 1164/2020, Qorti Ċivili (Prim'Awla), 16 t'Ottubru 2020, Onor Imħ Tonio Pace Meli il-grad ta' preġudizzju rikjest bħala bażi ta' akkordar ta' ħruġ ta' mandat, hu preġudizzju "li ma jkun[x] jista jiġi irrimedjat". Irid jingħad ukoll jekk l-inkonvenjent jew in-nuqqas lamentat jista' jitneħħa, imqar b'deċiżjoni wara li jiġi mistħarreġ il-każ fil-mertu, jiġi nieqes dan l-element meħtieġ għall-ħruġ tal-mandat.4 Evidentement, għalhekk, il-preġudizzju illi jkun ser isofri r-rikorrent permezz tal-att illi jkun qed jintalab illi jiġi miżmum, jeħtieġ illi jkun irrimedjabbli sabiex il-Qorti tasal illi takkorda l-mandat t'inibizzjoni. Difatti, f'dan ir-rigward, din il-Qorti kif diversement presjeduta, fid-digriet mogħti fl-ismijiet J. Farrugia Properties Ltd vs Annalise Tombion, spjegat illi l-periculum in mora: [...] ifisser il-periklu li kemm-il darba eventwalment ikun hemm pronunzjament definittiv dwar id-dritt pretiż, is- sentenza ma tkunx tista' tiġi esegwita b'mod effettiv. d-dritt kawtelat ma jkunx ta' natura finanzjarja, ma jkunx biżżejjed li jkun hemm rimedju pekunjarju: per eżempju permezz tal-ħlas tad-danni kemm-il darba proprjeta' immobiljari tkun sejra tiġi okkupata u mibnija, jew jekk jiġi mmolestat fit-tgawdjia ta' ħwejġu bl-eżerċizzju ta' dritt ta' passaġġ li l-persuna eżekutanda tippretendi li jkollha. L-istess ġie wkoll fid-digriet mogħti fl-ismijiet Santumas [...] mhux biżżejjed li rikorrent juri li ser isofri xi preġudizzju, iżda wkoll li tali preġudizzju jrid ikun irriparabbli; għax il- 4 Ara wkoll Claudine Pearson vs Maltco Lotteries Limited, Mandat Nru 531/2018/1, Qorti Ċivili (Prim'Awla), 3 ta' Mejju 2018, Onor Imħ Jacqueline Bland Stevens; u Vitus Chibuihe Mahoney et noe vs Il-Kummissarju tal-Pulizija, Mandat Nru 1935/2009, Qorti Ċivili (Prim'Awla), 18 ta' Diċembru 2009, Onor Imħ Joseph R Bartolo Burlo’ 5 Mandat Nru 1714/2019/1, Qorti Ċivili (Prim'Awla), 30 ta' Diċembru 2019, Onor Imħ Grazio Critien 6 Rik Nru 330/2007/1, Qorti Ċivili (Prim'Awla), 3 t'April 2007, Onor Imħ Lino Shead Tawati Qorti ma toħroġx il-mandat ta' inibizzjoni meta jkun hemm rimedju adegwat għar-rikorrent. Irid ikun kif jgħid it-test bl- Naturalment, salv dak li jingħad taħt is-sub-artikolu 5, il- preġudizzju ma jridx ikun wieħed ta' natura finanzjarja għax bħala tali dan hu rimedjabbli purche' jkun hemm l-assi għalih. In parentesi, f'dak illi jirrigwarda l-element tal-irrimedjabilita' fil-każ odjern, il-Qorti f'dan l-istadju tinnota illi l-formola wżata mir-rikorrent sabiex ġiet intavolata l-proċedura odjerna hija l-formola ġenerika għall-ħruġ ta' mandat t'inibizzjoni bin-numru 21, illi tintuża sabiex jintalab il-ħruġ ta' mandat t'inibizzjoni ai termini tal-Art 873 tal-Kap 12, u mhux il-formola speċifika bin-numru 25 illi tintuża sabiex jintalab il-ħruġ ta' mandat t'inibizzjoni ai termini tal-Art 874 tal-Kap 12. Għaldaqstant, minkejja l-fatt illi, mad-daqqa t'għajn, il-proċedura odjerna jaf tiġi interpretata bħala waħda illi qegħda tinkwadra ruħha mad-dettami tal-mandat kontemplat mill-art 874 tal-Kap 12, dan effettivament mhux il-każ, u huma l-elementi tal-art 873 tal-Kap 12 illi għandhom jiġu sodisfatti sabiex tintlaqa' t-talba Ergo, l-element tal-irrimedjabilita' tal-preġudizzju illi hemm lok illi jiġi arrekat lir-rikorrent, għandu jiġi wkoll ippruvat mir- rikorrent sabiex tintlaqa' t-talba minnu magħmula; Finalment, huwa prinċipju illi jirriżulta kemm mill-provvedimenti tal-liġi stess, kif ukoll minn ġurisprudenza kostanti tal-Qrati nostrana illi: L-Elementi li jwasslu għall-ħruġ tal-mandat huma kumulattivi mhux alternattivi u għalhekk jekk xi wieħed minnhom ma jirriżultax, il-Qorti hija obbligata tiċħad it-talba għall-ħruġ tal- Barra minn hekk huma kriterji oġġettivi, u fl- applikazzjoni tal-liġi dwar kif u meta għandu jinħareġ mandat il-Qorti għandha tuża interpretazzjoni restrittiva. Il-ħruġ ta' mandat ta' inibizzjoni huwa mandat kawtelatorju li jsir fi żmien l-pretensjoni ma tkunx għadha ġiet ġuridikament aċċertata u stabbilita. Għalhekk hija meqjusa proċedura eċċezzjonali u straordinarja.7 Il-Qorti sejra għalhekk tgħaddi sabiex teżamina jekk ir-rekwiżiti illi għandhom jissussistu għall-ħruġ tal-mandat odjern jirriżultawx jew le, u dan bl-applikazzjoni tal-prinċipji legali suċitati għall-fatti in kawża: A. L-Ewwel Rekwiżit: Għandu jirriżulta illi r-Rikorrent għandu jedd Il-jedd prima facie illi r-rikorrent qiegħed isostni illi għandu fil-każ odjern huwa l-kreditu dovut lilu minn inter alia William Joseph Ben Mubarek. jargumenta illi s-sehem ta' Ben Mubarek mill-proprjeta' in kwestjoni, u cioe l- proprjeta' illi ġiet akkwistata mis-soċjetajiet intimati, ġiet akkwistata mis- soċjetajiet intimati b'qerq, u li l-bejgħ ta' tali sehem ser jifforma l-mertu ta' actio pauliana illi sejra tiġi istitwita minnu f'kawża ad hoc; Mill-banda l-oħra, l-intimati jikkontendu illi dan assolutament mhux minnu, u li, fi kwalunkwe każ, kwalsiasi kreditu illi huwa dovut lir-rikorrent minn William Joseph Ben Mubarek huwa kawtelat permezz ta' mandati oħrajn illi għadhom in vigore; Wara illi fliet l-atti u d-dokumenti preżentati quddiemha, din il-Qorti ssibha diffiċli taqbel mar-rikorrent. Filwaqt illi huwa minnu illi jirriżulta fuq bażi prima facie illi r-rikorrent huwa kreditur ta' William Joseph Ben Mubarek, il-Qorti ma tistax b'mod trankwill tilqa' t-teżi tar-rikorrent, u dan stante illi mhix tikkonsidra kredibbli l-argument tiegħu illi l-bejgħ seta' kien ivvizjat b'qerq, speċjalment meta wieħed jikkonsidra l-fatti illi: (a) kull m'għandu Ben Mubarek mill-proprjeta' kollha illi ġiet akkwistata mill-intimati permezz tal-kuntratt t'akkwist datat 21 ta' Diċembru 2020 (Dok C anness mar-rikors) huwa Ara wkoll George Bartolo Parnis vs Awtorita' għat-Trasport f'Malta et, Rik Nru 648/2019, Qorti Ċivili (Prim'Awla), 20 ta' Ġunju 2019, Onor Imħ Lorraine Tanti Mangion Rodenas nona (1/9) ta' proprjeta' waħda minn tnejn, u cioe sehem żgħir ħafna, b'mod partikolari meta wieħed jikkonsidra l-valur tal-proprjeta' akkwistata mill-intimati (€335,424 qabel titħallas it-taxxa); u (b) l-intimati qatt ma kienu parti u/jew ġew notifikati bil-kawżi u/jew mandati istitwiti jew maħruġa fil- konfront ta' Ben Mubarek, u għaldaqstant, anke jekk għall-grazzja tal-argument kellhom ħjiel tal-fatt illi wieħed minn sebgħa u għoxrin (27) venditur kellu kwestjonijiet mar-rikorrent, żgur illi ma kinux konsapevoli tad-dettalji kollha Barra minn hekk, anke li kieku kellhom l-informazzjoni kollha dwar id-dejn illi għandu William Ben Mubarek ma' terzi (inkluż ir-rikorrent), il-mandati bin- numru 401/2004 u 2256/2002 (Dok D u E rispettivament), prima facie, jikkolpixxu biss il-proprjeta' f'San Ġiljan, u mhux il-proprjeta' in kwestjoni. Ma ssibhiex diffiċli, għalhekk, il-Qorti, illi, mad-daqqa t'għajn, taqbel mal- intimati in kwantu dawn isostnu illi l-kuntratt ma sarx b'qerq jew frodi mir- u 2256/2002 kellhom ikunu suffiċjenti sabiex jiġi kawtelat kwalunkwe dejn illi seta' kellu Ben Mubarek ma' kredituri tiegħu; Għaldaqstant, tenut kont ta' dan, il- Qorti tqis illi ma jissussistix jedd prima facie, u l-ewwel rekwiżit ma ġiex għalhekk sodisfaċentement pruvat. B. It-Tieni Rekwiżit: Il-Mandat għandu jkun meħtieġ sabiex jitħarsu l- jeddijiet tar-Rikorrent Hekk kif diġa' ġie spjegat fir-rigward tal-ewwel rekwiżit, il-Qorti hija tal- fehma illi d-drittijiet tar-rikorrent huma adegwatament kawtelati b'mandati oħra, u għaldaqstant mhux meħtieġ mandat ieħor sabiex jitħarsu kwalsiasi drittijiet illi jista' jkollu r-rikorrent fil-konfront ta' William Ben Mubarek; In oltre, anke jekk, minħabba kredituri oħra ta' William Ben Mubarek, jirriżulta illi l-proprjetajiet kolpiti mill-mandat bin-numru 400/2004 ma jkunux biżżejjed sabiex jirċievi l-ammont intier dovut lilu r-rikorrent, ir-rikorrent xorta waħda għandu diversi rimedji oħra illi permezz tagħhom jista' jikkawtela drittijiet tiegħu mingħajr ma jippreġudika d-drittijiet ta' terzi (b'mod partikolari l-vendituri l-oħra u l-intimati fil-proċeduri odjerni) illi m'għandhom l-ebda tort fil-kwestjoni bejn ir-rikorrent u Ben Mubarek. Jirriżulta għalhekk illi l-mandat odjern mhux neċessarju fit-termini tal-prinċipji legali Għaldaqstant, din il-Qorti tqis illi lanqas jissussisti t-tieni rekwiżit. C. It-Tielet Rekwiżit: Il-Preġudizzju illi jista' jiġi kkawżat lir-Rikorrent fil- każ illi l-mandat ma jiġix akkordat, huwa wieħed Irrimedjabbli Il-Qorti hija tal-fehma illi kwalsiasi preġudizzju illi jista' jiġi kkawżat lir- rikorrent fil-każ illi l-mandat ma jiġix akkordat huwa, fi kwalunkwe każ: (a) ta' natura finanzjarja, u (b) rimedjabbli; Konsegwentement, fid-dawl tal-ġurisprudenza suċitata, jirriżulta nieqes ukoll it-tielet rekwiżit. suċitati; Għal dawn il-motivi, il-Qorti taqta' u tiddeċiedi billi: i. Tirrevoka contrario imperio id-digriet tagħha tas-sitta (6) ta' Lulju 2021 billi ma jeżistux l-elementi neċessarji għall-ħruġ tal-mandat t'inibizzjoni kontra l-intimati; Tiċħad it-talba kif dedotta għall-ħruġ ta' mandat t'inibizzjoni fil- Bl-ispejjeż ta' dawn il-proċeduri kontra r-rikorrent. Digriet kamerali mogħti llum, it-Tlieta, 27 ta' Lulju 2021. Onor Imħallef Dr Audrey Fitouri LL.D. Deputat Reġistratur